Werkman Hoof Fix 250 ml (white) - Werkman Hoofcare
Home > Products > Hoofcare Solutions > Hoof Repair Solutions > Werkman Hoof Fix 250 ml (white)
Home / Shop / Hoofcare Solutions / Hoof Repair Solutions / Werkman Hoof Fix 250 ml (white)
Hoof Repair Solution
Repair, correction or extention of hooves.
WHS2001 – Werkman Hoof Fix White 250 ml
Ortho Kit 2.0
Werkman Mixing Tips (10 pcs.) winklersrudi - Fotos & Bilder - Fotograf aus hof/leipzig, Deutschland | fotocommunity
winklersrudi - Fotos & Bilder - Fotograf aus hof/leipzig, Deutschland | fotocommunity Profil von winklersrudi - Fotograf winklersrudi aus hof/leipzig, Deutschland [fc-user:1375940]
Free Mitglied, hof/leipzig Ware Lewensdramas: Hannah Cornelius se grusame moord
JY LEES NOU Ware Lewensdramas: Hannah Cornelius se grusame moord
Hannah Cornelius. Foto: Facebook.
Sy was 'n pragtige jong student, in die fleur van haar lewe. Maar Hannah Cornelius se lewe is op 'n grusame wyse kortgeknip. In Ware Lewensdramas om 20:00 op VIA (DStv-kanaal 147) herbesoek ons die omstandighede waaronder die Matie-student gesterf het.
Sy is deur ’n kennis as “meedoënloos vriendelik en commendably gemaklik in haar eie vel” beskryf.
Dis Hannah Cornelius (21), die Matie-student wie se wrede moord skokgolwe deur die land gestuur het. Sy en haar vriend, Cheslin Marsh (toe 20), is Saterdagoggend, 27 Mei 2017, in die vroeë oggendure aangeval toe hulle in ’n geparkeerde voertuig in Birdstraat, Stellenbosch, gesels het.
Cheslin is ernstig aangerand en Hannah het op ’n grusame manier aan haar einde gekom.
’n Ouer se smart
Vir haar 16de verjaardag wou sy nie iets vir haarself hê nie, maar het eerder geskenkpakkies vir die kinders van die nabygeleë informele nedersetting saamgestel en dit saam met die gesin se tuinier gaan aflewer. Dis hoe sy elke verjaardag daarna gevier het.
So het Hannah se pa, Willem Cornelius, op 8 November 2018 in die Kaapse hooggeregshof getuig tydens die vonnisoplegging van die mans wat skuldig bevind is aan haar moord.
Om mense te help, was ’n deurlopende kenmerk van Hannah se lewe.
“Sy was ’n merkwaardige kind op die randjie daarvan om ’n merkwaardige vrou te word,” het Willem oor sy enigste dogter gesê.
Sy vrou, Anna (56), het volgens hom soos handomkeer verander ná Hannah se dood; van een van die sterkste en bekwaamste vroue wat hy geken het tot iemand wat niks meer gehad het om te gee nie.
Sy het haar rug gekeer op ’n suksesvolle regspraktyk en al haar energie aan die Hannah Cornelius-stigting gewy sonder om enigsins aan die impak daarvan op haar gesondheid ag te slaan.
“Niemand weet werklik wat daardie vroegoggend gebeur het toe sy die koue en stormagtige Atlantiese Oseaan ingegaan het nie,” het hy getuig.
Andries, hul seun, verstaan nie die konsep van dood nie.
Bedtyd elke aand die afgelope jaar en ’n half sal hy voor ’n geraamde foto van Hannah gaan staan en sê: “Hannah moet nou huis toe kom, haar vakansie is nou klaar.”
She was our family's sunshine. My lovely, perfect, beautiful cousin #HannahCornelius. pic.twitter.com/BK5bIApkrV
— Lali van Zuydam (@LalivZ) May 30, 2017
Willem is self lank voor sy aftrede as landdros medies ongeskik verklaar. Hy het getuig dat hy wel sou bedank het, selfs al is hy nie medies ongeskik verklaar nie. Sy kommer was dat hy nie langer onpartydig sou wees in die beroep wat hy die afgelope 35 jaar as ’n roeping beskou het nie.
“Daar is geen ware vrede of antisipasie, hoop en verwagtings vir die toekoms nie, maar net om vir my seun soveel van ’n lewe te bied so lank as wat ek kan,” het Willem getuig.
Hy het ook gesê hy kan nie anders nie as om skuldig te voel oor die publisiteit wat die saak geniet het terwyl die kwesbaarste lede van die gemeenskap, vroue, kinders en bejaardes, oënskynlik daagliks aangerand, vermoor en mishandel word.
“My dogter sou saamgestem het dis nie billik nie.”
Nashwill Julies (28), Vernon Witbooi (32), Geraldo Parsons (26) en Eben van Niekerk (27) het tereggestaan op aanklag van moord, poging tot moord, motordiefstal, roof met verswarende omstandighede, ontvoering en verkragting.
Op 12 November 2018 is Witbooi en Parsons in die Wes-Kaapse hooggeregshof elk tot 115 jaar met twee lewenslange vonnisse opgelê vir die moord en verkragting van Hannah.
Van Niekerk is 128 jaar en twee lewenslange vonnisse opgelê terwyl Julius effektief 22 jaar tronkstraf opgelê is vir die ontvoering en roof van Hannah en Cheslin.
Bronne: iol.co.za, news24.com, ewn.co.za
Huisgenoot: Ware Lewensdramas word elke Maandag om 20:00 op VIA (DStv-kanaal 147) uitgesaai. Episodes word die daaropvolgende Maandag om 14:00 herhaal.
Meer oor: willem cornelius| hannah cornelius| moord| ware lewensdramas| verdrink| verkragting
Hannah Cornelius se ma dood gevind op die strand
Familielid van Hannah Cornelius skryf roerende brief aan slagoffers van seksuele geweld
Hannah Cornelius-moord: 4 verdagtes verskyn in die hof